Anna Mjöll Ólafsdóttir fæddist í Reykjavík þann 7. janúar 1970 og fagnar því hálfrar aldar afmæli í dag . Anna Mjöll var dugleg að taka þátt í söngvakeppnum í lok níunda og byrjun tíunda áratugarins . Hún tók til dæmis þátt í Látúnsbarkakeppni Stuðmanna og sigraði í Landslaginu , söngvakeppni á vegum Stöðvar 2 með lagið Ég aldrei þorði árið 1991 . Anna hefur búið í Bandaríkjunum um árabil og starfað við tónlist og fleira þar . Anna Mjöll tók fyrst þátt í Söngvakeppninni árið 1993 . Lagið sem hún flutti heitir Eins og skot og er eftir föður Önnu , Ólaf Gauk Þórhallsson . Þess má geta að hann á líka íslenska textann við lagið Heyr mína bæn sem upphaflega hét Non Ho L´Etá , ítalska sigurlagið í Eurovision 1964 . Anna kemur annars úr mikilli tónlistarfjölskyldu , en móðir hennar er Svanhildur Jakobsdóttir söngkona . Eins og skot endaði í 2. sæti . Ári síðar var Anna aftur mætt í Söngvakeppnina og núna með lagið Stopp sem hún samdi og flutti sjálf . Árið 1996 var engin Söngvakeppni , en RÚV tilnefndi Önnu Mjöll sem fulltrúa Íslands í Eurovision . Þar flutti hún lagið Sjúbídú eftir hana og Ólaf Gauk föður hennar . Ólafur var einnig hljómsveitastjóri lagsins . Með Önnu á sviðinu voru bandarískir vinnufélagar hennar . Á þessum tíma fór fram einhvers konar forval þar sem ekki var pláss fyrir öll atriðin á lokakvöldinu , aðeins mismunandi milli ára . Sjúbídú endaði í 10. sæti í forvalinu og 13. sæti á lokakvöldinu . Hlutfallslega er þetta sjöundi besti árangur Íslands í Eurovision og sá besti af þeim lögum sem ekki hafa náð inn á topp tíu . Ritstjórn FÁSES.is sendir Önnu Mjöll kærar afmæliskveðjur í tilefni dagsins .